Sesjarige glo deur kerk-opsigter verkragArgieffoto (Foto: Josh Hild/Pexels) ŉ Sesjarige meisie is Saterdag na bewering verkrag deur die opsigter van ŉ kerk in Roodepoort. Kapt. Kay Makhubela, woordvoerder van die polisie, sê ŉ saak van verkragting is omstreeks 14:00 die middag by die Roodepoort-polisie aanhangig gemaak. “Die polisie het vinnig reageer en die verdagte onmiddellik in hegtenis geneem.” Die polisie se eenheid wat gesinsgeweld, kinderbeskerming en seksuele oortredings ondersoek, stel verder ondersoek in. Die verdagte sal binnekort in die Roodepoort-landdroshof verskyn.